fi fi fi fi pl fi da fi fi nds fr ceb fi pl fi da fi fi fi fi fi fi fi de fi fi fi fi fi fi et fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi de et fi fi fi fi fi fi fi fi fi fi fi fi de fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi nl sv fi fi fi fi it fi fi fi
Kasvatustiede yhteistyöoppilaitoksille — Jyväskylän yliopiston avoin yliopisto
Ilmiöpohjaiset, ryhmänohjaukseen pohjautuvat kasvatustieteen perusopinnot voi joustavasti liittää osaksi muita opintoja ja niiden jälkeen on mahdollista jatkaa kasvatustieteen, aikuiskasvatustieteen tai varhaiskasvatustieteen aineopintoihin. Kasvatustieteen perusopinnot, joissa yhdistyvät kasvatustiede, aikuiskasvatustiede ja varhaiskasvatustiede, antavat
uusia näkökulmia ja ymmärrystä kasvatustieteellisiin ilmiöihin
tietoa eri-ikäisten ihmisten oppimisesta, ohjaamisesta ja kehityksestä
eväitä ammatillisen varmuuden, asiantuntijuuden ja argumentointitaitojen kehittämiselle
valmiuksia opettaja- ja ohjaajakoulutuksiin hakeutumiselle (valmentautuminen, haku, opintojen hyväksilukeminen)
Kasvatustieteen perusopinnot toteutetaan kaikissa oppilaitoksissa ryhmänohjausmallilla. Erityisen tärkeään rooliin nousee oppilaitoksessa toteutettu lähiryhmätyöskentely, jota ohjaa yhteistyöoppilaitoksen oma ryhmänohjaaja.
Opetuksen suunnittelu ja järjestäminen: oppilaitos suunnittelee JY:n opetussuunnitelman pohjalta, avoimen yliopiston kanssa yhteistyössä ryhmänohjaukseen pohjautuvan opetusohjelman. Opiskeluryhmä etenee ohjatusti ja aikataulutetusti ryhmänohjaajan johdolla. Ryhmän minimikoko on 6 opiskelijaa.
Avoimen yliopiston perimä maksu: katso ajantasainen opintotarjonnan hinnasto täältä.
Opettajat ja ryhmänohjaajat: opettajien ja ryhmänohjaajien pätevyysvaatimukset on koottu tälle sivulle.
Yhteyshenkilö: tarkista oppiaineen yhteyshenkilöt oppiaineen sivuilta.
Kasvatustieteen perusopinnot, ryhmänohjausmalli (25 op)
Opintojaksot, opetuksen järjestäminen ja opiskelutavat
Opintojaksojen opiskelutavat esitellään lv. 2020-2021 mukaisesti.
Opetus toteutetaan seuraavilla suoritustavoilla ja seuraavassa opintojaksojärjestyksessä:
KTKP011 Oppiminen ja ohjaus, osa 1 (2 op)
Oppimistehtävä yksilö- tai parivastauksena. Ryhmänohjausta opintojakson sisältöihin ja oppimistehtävän laatimiseen.
KTKP012 Oppiminen ja ohjaus, osa 2 (3 op)
Oppimistehtävä ryhmäsuorituksena lähiryhmässä. Ryhmänohjausta opintojen suunnitteluun ja opintojakson sisältöihin, ryhmäytyminen.
KTKP021 Kasvatus, yhteiskunta ja muutos, osa 1 (3 op)
Verkkokurssi + lähiryhmätyöskentely. Ryhmänohjausta opintojakson sisältöihin ja verkossa työskentelyyn.
KTKP022 Kasvatus, yhteiskunta ja muutos, osa 2 (2 op)
Oppimistehtävä yksilö- tai parivastauksena. Ryhmänohjausta opintojakson sisältöihin ja oppimistehtävän laatimiseen.
KTKP030 Osaaminen ja asiantuntijuus (5 op)
Tentti. Ryhmänohjausta opintojakson sisältöihin ja tenttiin vastaamiseen.
KTKP040 Tieteellinen ajattelu ja tieto (5 op)
Oppimistehtävä ryhmäsuorituksena lähiryhmässä. Ryhmänohjausta opintojen suunnitteluun ja opintojakson sisältöihin, ryhmäytyminen.
KTKP050 Vuorovaikutus ja yhteistyö (5 op)
Oppimistehtävä ryhmäsuorituksena lähiryhmässä. Ryhmänohjausta opintojen suunnitteluun ja opintojakson sisältöihin, ryhmäytyminen.
Toteutus (aikataulu, reaaliaikainen opetus, ryhmänohjauksen tuntimäärät) suunnitellaan yhteistyössä avoimen yliopiston kanssa. Tavoitteena on hyödyntää ryhmänohjauksen tukea ja kehittää sisällöllisten tavoitteiden lisäksi opiskelijoiden akateemisia valmiuksia. Useissa opintojaksoissa on tarjolla lisäksi asiantuntijaluentoja verkkotallenteina, joita voidaan hyödyntää ryhmänohjauksessa.
Oppimisympäristönä käytetään Moodlea, joka sisältää opiskeluohjeet, luentotallenteet, tehtäväohjeistukset, kirjallisten suoritusten palautus ja verkkokurssit.
Luentotallenteiden katsomiseen tarvitaan internet-yhteydessä oleva tietokone sekä kuvan ja äänen siirtämiseen tarvittavat välineet.
Oppilaitos vastaa ryhmänohjauksen ja muun mahdollisen lähiopetuksen kuluista ja palkkiosta.
Jyväskylän yliopiston avoin yliopisto
PL 35, 40014 Jyväskylän yliopisto
Puh. 029 441 8080
Avoinna ma–pe klo 12–15
Jyväskylä: Seminaarinkatu 15, T-rakennus (Lähde-kirjaston vieressä)
Palautteesi on meille tärkeää
Anna palautetta auta meitä kehitystyössämme:
Avoimen tiedon keskus: kirjasto ja tiedemuseo
Monikielisen akateemisen viestinnän keskus Movi
PL 35, FI-40014 Jyväskylän yliopisto
Puh. (014) 260 1211
Fax (014) 260 1021
Tietosuojailmoitus | Privacy notice